Francisco Escudero

Francisco Escudero Garcia de Goizueta (Zarautz, Gipuzkoa, 1912ko abuztuaren 13a - Donostia, Gipuzkoa, 2002ko ekainaren 7a) euskal musikagilea zen.

 Biografia 
eskuinera|thumb|300px|Francisco Escuderoren omenezko monumentua Zarauzko Villa Munda edo Zeleta Berri jauregiko lorategian.
Donostiako Musikaren Udal Ikastegian hasi zen musika ikasten beranduago Madrilen amaitzeko. 1930ko hamarkadan, Parisera joan zen Paul Dukas eta Paul Le Flem-ekin ikastaro bat egitera Munich-en amaitzeko, Albert Wolf zuela irakasle. 1937an, Espainiako Arte Ederretako saria jaso zuen, Trío bucólico lanarekin. Gerra Zibilaren garaian, Frantziara joan zen, gerora itzultzeko.

1945ean, Bilbora joan zen bizitzera. Bertan, Bilboko Koralaren zuzendari izendatu zuten Escudero. 1947an, Pinceladas vascas piano eta orkestrarako lanarekin saria jaso zuen. 1948an Zarautzera bueltatu zen Donostiako Musikaren Udal Ikastegiaren zuzendari izatera. 1957an, Espainiako Musika Sari Nazionala irabazi zuen Arantzazu eta Evocación en Itziar obrekin. 1960an, Donostiako Banda sortu zuen. Bilbon aurkeztutako Zigor opera-lanarekin, berriz ere, Espainiako Musika Sari Nazionala jaso zuen.

Azkenengo urte hauetan, Bilboko eta Galiziako Orkestra Sinfonikoek jo dituzte bere lanak. Escudero familia, konpositoreak estreinatu gabeko lanak estreina daitezen saiatzen ari da urteotan. 2002an hil zen, eta oroigarri bezala, Donostiako Udalak hiriko plaza bati ezarri zion Francisco Escudero izena. 2004an, Donostiako Musika Udal Ikastegia edo Kontserbatorioaren izena aldatu zen, gaur Francisco Escudero Kontserbatorioa izena duelarik.

 Monumentua 
Gaur egun Zarautzen, musika kontserbatorioa kokatzen den Villa Munda edo Zeleta Berri jauregiko lorategian Escuderoren omenezko monumentu bat kokatzen da.

 Ezagututako lanak 

 Pinceladas vascas
 Zigor (opera)
 Gernika (opera)
 Eusko Salmoa
 Sinfonía mítica
 Illeta (oratorioa)
 Aránzazu (poema sinfonikoa)
 Evocación en Itziar
 Concierto Vasco para piano y orquesta
 Concierto para violoncello y orquesta
 Sinfonía Sacra
 Fantasía geosinfónica

 Sari eta goraipamenak 
 Gipuzkoako Foru Aldundia eta Donostiako Udalaren dominak
 Euskalerriaren Adiskideen Elkarteko kide
 Manuel de Falla Saria
 Arte Ederretan Merituari urrezko domina
 Sociedad General de Autores y Editoreseko urrezko domina (1997)

 Ikus, gainera 
 Zarauztar ospetsuen zerrenda

 Kanpo loturak 

  Zigor!-en sorketa
  Espainiako Arte Eszeniko eta Musikaren Institutu Nazionalaren banku biografikoa (Espainiako Kultura Ministerioa)''

Kategoria:Francisco Escudero
Kategoria:Zarauztarrak
Kategoria:Opera egileak
Kategoria:Donostian hildakoak
Kategoria:Euskal Herriko opera konpositoreak